text: HeimiðÁðrenn og aftanáDIYTítt heimLívsstílurSpyr serfrøðingarnarHeilsaPengapungurinUppskriftirDøgurðarDessertirHeilsugott
text: #000000
text: Ger heimið klárt til várið – átta einføld hugskot
text: #000001
text: Í hesum blogginum finnur tú íblástur til hvussu tú lættliga fært heimið klárt til ljósari tíðir.
text: #000002
text: Hóast tú støvar av, av og á, so eru tað onkuntíð ting ið okkum ikki dámar, sum blíva við at standa á hillunum. Organisera hillina við at blaka tað út, ið tú ikki ynskir longur. Sel tað ella gev tað burtur til ein nýggjan eigara.
text: #000003
text: Tak alt av hillini, og byrja á nýggjum, set upp øðrvísi enn tú plagar. Hetta hjálpur tær eisini at fáa tín persónliga stíl fram og frískar rúmið.
text: #000004
text: 2. Vaska vindeyguni og gardinurnar
text: #000005
text: Fyri at fáa nógv ljós inn í heimið er tað týdningarmikið við reinum vindeygum. Tó hava gardinurnar eisini tørv á at vera reinsaðar og hongdar út í fríska luft av og á, bæði tí tær samla støv og skitt.
text: #000006
text: Man hevur kanska hug at steðga upp við ruddingini í køkinum tá man hevur ruddað køliskápið. Men royn og far eftir skápunum eisini! Eru ting, ið hava forstýrað teg í longri tí viðvíkjandi organisering av ymiskum, so keyp kassar ella kurvar har tú fær organiserað og møguliga skriva lepar á hvat skal hvar.
text: #000007
text: 4. Vaska tíni balliteppi og pútu vár
text: #000008
text: Balliteppi og pútur eru góðar at hava gjøgnum heystið og veturin, men samla nógv støv og kunnu onkuntíð byrja at lukta. Tí er eitt gott hugskot at vaska tey, ella hanga tey út í nakrar tímar, so tað bæði luktar og følist frískari.
text: #000009
text: Gólvteppi eru sera góð at hava í heiminum, tí tað bæði skapar hugna og stíl. Tó samlast sera nógv støv á og undir teimum. Banka alt støv av gólvteppunum og hong tey út í frísku luftina. Vaska síðani gólvið væl, har teppi plagar at liggja.
text: #000010
text: 6. Lufta alt húsið út og keyp diffusara
text: #000011
text: Hetta er gott at gera meðan tú vaskar og organiserar húsið... Vit eru so heldig í Føroyum at hava so reina luft. Lat vindeyguni upp so tú fær tað góðu føroysku luftina inn, og finn tær síðani diffusarar ella stearinljós við luktilsi, ið hjálpa við at viðlíkhalda ein góðan lukt heima.
text: #000012
text: 7. Brúka vár- og summar tilfar í heimi
text: #000013
text: Finn tínir yndis vár og summar litir og keyp dekorativ ting, ið hjálpa við at fríska títt heimi. Millum annað pútur, vasar og annað. Hugsa eisini her um tilfari tað er gjørt úr. Til dømis er linen, hør, glas, leir osfr. Tilfar ið beinanvegin geva okkum kensluna av ljósari og summarsligum tíðum.
text: #000014
text: 8. Keyp nýggjar plantur ella nýggjan urtapottaskjulara
text: #000015
text: Tá tú nú hevur ruddað vaskað og organisera... So er tíð til at hyggja eftir tínum plantum. Eru onkrar ið skulu plantast um í nýggjan urtapott? Ella manglar tú eina flotta plantu til okkurt rúm? Minst til... Plantur hjálpa til við at reinsa luftina í heiminum og fáa okkum at trívast betur inni.
text: #000016
text: Eg eri 28 ára gomul og búsitandi í Tórshavn. Eg eri útbúgvin Innandura arkitekt úr Manchester School of art, og starvist við ymiskum uppgávum frá at gera gólvplan til innrættan av handli, heimi og øðrum útstillingum, eins og grafiskar uppgávur.Instagram: gudridigongd
text: #000017